- Ես ծնունդով Արմավիր քաղաքից եմ, սակայն Ռուսաստանի Դաշնությունում եմ ապրել: Վերադարձել եմ, որ պարտքս կատարեմ: Ծառայությունից հետո կգնամ, ուսումս կշարունակեմ ու կրկին կվերադառնամ Հայաստան: Այստեղ կապրեմ ու կաշխատեմ` ի շահ իմ հայրենիքի: Այս պահին հպարտ եմ ու անբացատրելի զգացողություն ունեմ, ինչը մինչ այս անծանոթ էր ինձ: Այստեղ բոլորը կարծես հարազատ են, բոլորն իմ հայրենակիցներն են և ոչ մի բառով չեմ կարող արտահայտել զգացածս: Վստահ եմ ծառայելու, քանի որ թեկուզ հեռվից միշտ լսել եմ, որ մեր բանակն ամենամարտունակն է տարածաշրջանում: Ամեն ինչ կանեմ, որ իմ ծառայությամբ, իմ ուժերի շրջանակներում նպաստեմ մեր բանակի` է´լ ավելի հզորացմանը: Բարի ծառայություն բոլոր նորակոչիկներին,- իր տպավորություններն է կիսում նաև նորակոչիկ Մովսես Գալստյանը: